**Brittiläinen keittiö**

Iso-Britannian saarella syötävät ruoat eroavat hyvin paljon Manner-Euroopan syötävistä. Britit itse käyttävät termejä *mannermainen* ja *eurooppalainen* kuvaamaan Manner-Euroopan erikoisia ruokailutottumuksia. (Esim. continental breakfast).

Tehtävä: Lapsille näytetään kuvia tyypillisistä Iso-Britannialaisista ruoista (jotka siis esitellään englanniksi). Heidän tehtävänään on listata näytetyt ruoat sen mukaan, miten he odottavat, että he pitäisivät niistä. [Tässä samalla olisi mahdollista kerrata leikinomaisesti numerot, kun listaa omia suosikkejaan.]

Mahdollisia ruokalajeja voisivat olla esimerkiksi: *full breakfast,* *fish and chips, pork pie, Yorkshire pudding, bangers and mash, trifle, Scotch egg, Christmas pudding.*

Seuraavaksi leikitään ruokasanojen kanssa. Lapset yrittävät arvata, mitkä ruoat ovat toistensa suosikkeja listalta. Se toteutetaan siten, että opettaja kysyy vuorotellen oppilailta, kenen suosikki jokin ruoka voisi olla (*Child X,* w*hose favorite is food Y?*) Lapsi arvaa, ja se lapsi kenen suosikiksi hän ruokaa arveli vastaa, menikö arvaus oikein vai väärin. Jos vastaus oli oikein, peli jatkuu samalla tavalla (*Child Z,* w*hose favorite is food Å).* Jos vastaus oli väärin, aletaan arvuuttelemaan, mikä tämän lapsen suosikkiruoka on.

**The Beatles**

Liverpoolilaisyhtye The Beatles on yksi kaikkien aikojen kuuluisimmista yhtyeistä. Yhtyeeseen kuului: John Lennon (vocals, guitar), Paul McCartney (vocals, bass guitar), George Harrison (guitar, vocals) and Ringo Starr (drums).

Tehtävä 1: Lapsille näytetään kuvat näistä soittimista. Jokainen lapsi valitsee soittimen, jota haluaisi soittaa. Sen jälkeen jokainen lapsi piirtää kuvan itsestään soittamassa kyseistä soitinta.

Tehtävä 2: Kuunnellaan The Beatlesin kappale *Yellow Submarine*. (esimerkiksi Ringo Starrin, Jimmy Fallonin ja The Rootsin lasten soittimilla esitetty versio: <https://www.youtube.com/watch?v=iIg3kxeOZMA>). Kuunnellaan toisen kerran, jolloin lapset voivat laulaa mukana *yellow submarine, yellow submarine*.

Tehtävä 3: Kysytään mitä soittimia lapset valitsivat tehtävässä 1 (*Who plays the bass guitar?*) Kootaan suuri orkesteri, jossa jokainen lapsi leikkii soittavansa kyseistä soitinta Yellow Submarinen tahtiin.

**Hollywood**

Yhdysvallat on maailman viihdeteollisuuden keskus. Etenkin Hollywoodin alue Los Angelesissa on erittäin kuuluisa paikka, koska siellä on tehty useita maailman tunnetuimpia elokuvia ja tv-sarjoja. Lapsille näytetään kuvia Hollywoodista, ainakin Hollywood Boulevard, Walk Of Fame, ja Hollywood-kyltti.

Tehtävä 1: Mietitään yhdessä minkälaisia elokuvia on olemassa (genret). Opettaja voi näyttää vinkkinä kuvia liittyen genreihin, kuten stetsonin kuvaa sanoen *western* tai koripallon kuvaa sanoen *sport*. Muita sopivia genrejä voisivat olla esimerkiksi: mystery (suurennuslasin kuva), fantasy (noitahatun ja taikasauvan kuva), musical (musiikkiaiheinen kuva), comedy (naurava kuva), sci-fi (lentävän lautasen kuva) ja romance (sydämen kuva).

Tehtävä 2: Lapset valitsevat pienryhmissä yhden genren ja keksivät juonen sen aiheiseen Hollywood-elokuvakohtaukseen. (Ajan säästämiseksi voidaan myös vaihtoehtoisesti näytellä ennalta mietittyjä kohtauksia.) Sen jälkeen he esittävät/kuvaavat esityksen.

Tehtävä 3: Lapset askartelevat Walk Of Fame tähtiä. Kun tähdet ovat valmiit, istuvat lapset piiriin, ja jokainen lapsi antaa tähden vieressään istuvalle erinomaisesta roolisuorituksesta. Lopuksi kootaan kaikkien tähdet ja tehdään luokan oma Walk Of Fame.

**Baseball**

Ensiksi kysytään lapsilta tietävätkö he mikä on pesäpallo. Sitten opettaja vertaa suomalaisen pesäpallon ja baseballin eroavaisuuksia (eri malliset kentät, erilainen syöttötapa, takaseinä vs. takaraja, pesät eri kohdissa kenttää). Tehtävä pyrkii osoittamaan, että Yhdysvalloissa harrastetaan erilaisia (mutta yhtä hauskoja) lajeja kuin Suomessa.

Seuraavaksi lapset pääsevät itse pelaamaan baseballia. Ohjeistuksessa ja pelin yhteydessä opettaja voi käyttää englantia (*baseball*, *throw the ball,* *catch, home, homerun, baseball bat, team, scoreboard, player* jne.)

Pelin jälkeen voidaan vielä tehdä tulostaulu (scoreboard), johon laitetaan pelin lopputulokset. Sen yhteydessä voidaan käyttää ja harjoitella myös numeroita englanniksi.

Tehtävän ideana on, että pelin ja leikin lomassa lapset tutustuvat uusiin sanoihin huomaamattaan.